Гэты накірунак, здаецца, падштурхнула і паскорыла паездка Прэзідэнта краіны Аляксандра Лукашэнкі ў Жыткавіцкі раён, дзе ён дэталёва азнаёміўся з фермерскай гаспадаркай Міхаіла Шруба. Таго Міхаіла Рыгоравіча, які, між іншым, пры агульным жаданні і па волі аднавяскоўцаў з вялікай цяжкасцю дамогся далучэння да сваіх уладанняў мясцовага калгаса “Шлях да камунізму”, як кажуць, з усімі яго трыбухамі, пачынаючы ад колькаснага складу калгаснікаў і канчаючы запазычанасцю перад дзяржавай. Сёння ўзбуйненая гаспадарка з’яўляецца прыкладам для аграрнай галіны краіны.